Reigi-Nõmme

Reigi-Nõmme on küla Hiiu maakonnas Hiiumaa vallas Kõpu poolsaarel Mardihansu lahe põhjakaldal. Enne Eesti omavalitsuste haldusreformi 2017. aastal kuulus küla Hiiu valda ja kandis Nõmme nime. 2013. aastani kuulus küla Kõrgessaare valda.

Reigi-Nõmme piirneb põhjas Villamaa ja Puski, läänes Viitasoo ja Tammistu, idas Jõesuu ja lõunas Mardihansu külaga.

Nimi
Kohanimi lähtub sõnast "nõmm" 'kuiv liivane maa'. Kohanime on 1798. aastal mainitud kui Nöme.

Elanike arv

 Elanike arv  Aasta25  195910  19702  20002  20114 20203 2021

Ajalugu
Küla kuulus ajalooliselt Kõrgessaare mõisa alla. 1835. aastaks oli kujunenud Nõmme talu, mille senise peremehe Nõmme Pendi poeg Andrus sai perekonnanimeks nime Pumeister, tallu siirdunud Peetri Mihkel sai nime Nõmm, Jaagu Jaak nime Kelk, aga talus teeninud naised Sims ja Heiste. Reigi kihelkonna perekonnanimede panemise raamat; EAA.1864.2.VIII-194; 1835 

Nõmme kuulus 1977–1997 Jõesuu küla koosseisu.

Taristu
Reigi-Nõmme piirneb põhjas ja idas Emmaste–Luidja maanteega, kus asub Puski bussipeatus ja kust lähtuvad Puski–Kõpu–Ristna tee, Puski–Nõmme tee ja Nõmme metsatee. Puski–Nõmme teelt algavad Nõmme–Mardihansu tee ja Jõesuu–Viita tee.

Viited

 Kirjandus 
Reet Kokovkin. "KÜLALUGU | Hambaarstide küla Kõpu poolsaarel." Hiiu Leht, 22. märts 2024

Kategooria:Hiiumaa valla külad